
Acatistul Sfintei mironosiţe loana 


Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


XP PP 2 0 E E IE IP 3 3 3 E IE II E E E XX 
XP PP PP 0 E IE IP IE 3 E E IE II IE E XX 


Ar Dr Dr dr dr de Dr dr de De Dr dr dr De de dr dr A de dr dr A A 


Tr fe de dr De dr De Dr De dr de Dr De de dr de de dr dr fe De de dr A d 


XP PP 2 0 E E IE IP IP 3 5 E IE II E E XX 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Crezul 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin! 


Condacul 1 

Mironosiţele femei, foarte de dimineaţă venind la mormântul Domnului, căutând 
să ungă cu miresme prea curat trupul Lui, s-au învrednicit să audă cuvintele înge- 
rului cele dătătoare de bucurie: că a înviat Începătorul mântuirii noastre, moartea 
prădând şi lumii dăruind Viaţă veşnică şi mare milă. Bucură-te, Sfântă mironosiță 
Ioana, cea care cu credinţă înflăcărată ai propovăduit Învierea Domnului! 


Icosul 1 

Venit-ai de dimineaţă la mormânt împreună cu Maria Magdalena, Salomeea, Maria 
lui Cleopa, Susana, Marta şi Maria, având dragoste fierbinte pentru Hristos. Şi do- 
rind să împlineşti toată rânduiala de îngropare, te-ai făcut una dintre primii martori 
ai Învierii. 

Bucură-te, Sfântă Ioana, femeia lui Huza, cel care era ispravnic şi iconom al casei 
împăratului Irod; 

Bucură-te, cea care te-ai arătat pământ bun cu îmbelşugat rod; 

Bucură-te, cea care ai strălucit cu credinţa cea tare şi cu dragostea cea caldă către 
Hristos Dumnezeu; 

Bucură-te, cea care nu te-ai înfricoşat de poporul iudeu; 

Bucură-te, odraslă sfântă care I-ai rănit pe vrăjmaşul mântuirii; 

Bucură-te, înger pământesc care acum te veseleşti în cer cu toţi îngerii; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Invierea Domnului! 


Condacul 2 

Venit-ai împreună cu mironosiţele, îngrijorată fiind că nu se va găsi cine să răs- 
toarne piatra de pe mormânt, dar îngerul v-a întâmpinat zicând: “Pentru ce căutaţi 
pe Cel viu printre cei morţi? A înviat precum a zis; în Galileea Îl veţi afla pe EI”. 
Și de bucurie ai strigat: Aliluia! 


Icosul 2 

Venind în grabă la mormânt, cu mare tânguire, mirurile se amestecau cu lacrimile, 
dar în curând tânguirea s-a preschimbat în bucurie, văzând minunea ce s-a petrecut. 
Iar noi te lăudăm zicând: 

Bucură-te, neînfricată propovăduitoare a Învierii; 

Bucură-te, cea care ai biruit neputinţa firu; 

Bucură-te, suflet viteaz, care te-ai primejduit pentru Cel iubit; 

Bucură-te, munte de credinţă şi zid neclintit; 

Bucură-te, cea care nu te-ai lăsat amăgită de deşertăciunea lumii; 

Bucură-te, martoră că trupul Domnului nu s-a predat stricăciunii; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 3 

Văzând piatra răsturnată, mormântul golit şi giulgiurile zăcând, inima ta s-a umplut 
de bucurie nespusă înțelegând că moartea nu a putut să biruiască pe cel care este 
Viaţa tuturor. Şi ai cântat: Aliluia! 


Icosul 3 

Nu a putut fi omorât Cel ce a înviat morţii, nu a putut rămâne îngropat Cel care a 
prădat iadul, nu a putut să fie biruit de stricăciune Cel care e Viu în vecii vecilor. 
Bucură-te, cea care ai văzut semnele învierii; 

Bucură-te, cea care te-ai învrednicit să auzi glasul îngerului care vestea biruinţa 
asupra morţii; 

Bucură-te, suflet curat şi luminat; 

Bucură-te, vas ales şi neîntinat; 

Bucură-te, cea care ai slujit Domnului Hristos până la moartea Lui; 

Bucură-te, cea care ai slujit Domnului Hristos şi după moartea Lui; 

Bucură-te, Sfântă mironosiţă loana, cea care cu credinţă înflăcărată ai propo- 
văduit Învierea Domnului! 

Condacul 4 

Dumnezeu a învrednicit pe femeile mironosiţe să fie primele care au auzit vestea 
cea de bucurie. Apoi, bucurându-se, ele au vestit apostolilor şi tuturor că a înviat 
Domnul şi nu mai e vreme de tânguire, ci de a cânta: Aliluia! 


Icosul 4 

Gândul cel plin de milă al femeilor mironosiţe a plăcut Domnului şi nu le-a trecut 
cu vederea, ci a trimis un înger să le vestească învierea. 

Bucură-te, cea care te-ai învrednicit să fii martora celor mai dinainte proorocite; 
Bucură-te, cea care pe Domnul L-ai iubit fierbinte; 

Bucură-te, cea care ai păzit curăţia inimi; 

Bucură-te, luminătoarea celor aflaţi în întunericul înşelăciunu; 

Bucură-te, floare bine înmiresmată; 

Bucură-te, cea cu multe virtuţi împodobită; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 5 

Miresme aducând femeile cu căldură la mormânt, se bucurau cu sufletele de stră- 
lucirea îngerului şi Îl propovăduiau pe lisus Hristos Dumnezeu a toate şi viaţă a tu- 
turor. Şi îndemnau pe toți să cânte: Aliluia! 


Icosul 5 

Domnul a pironit pe cruce blestemul cel de demult şi prin Sângele cel curs din 
coasta Sa a izvorât binecuvântarea, şi, pogorându-Se la iad, a dezlegat din legături 
pe cei ce aşteptau împlinirea proorocilor. 

Bucură-te, Sfântă loana, cea care te-ai încredinţat de înviere cu ochii tăi; 

Bucură-te, cea care nu te-ai înfricoşat de amenințările celor răi; 

Bucură-te, cea care ai jertfit totul pentru credinţă; 

Bucură-te, cea încununată cu coroană de biruinţă; 

Bucură-te, cea care ai primit răsplătirea cuvenită; 

Bucură-te, cea care de Domnul eşti slăvită; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 6 

Cunoscând că lisus Hristos a venit în lume fiind trimis de Tatăl cel ceresc, pe toate 
le-ai lăsat şi ai urmat Lui. lar după încredințarea învierii, ai continuat să-l slujeşti 
Lui, vestind tuturor cele ce s-au petrecut, ca toţi să-l cânte: Aliluia! 

Icosul 6 

Nu te-ai temut să stai lângă cruce în vremea patimii Domnului; nu te-ai temut nici 
să vii dimineaţa la mormântul Lui cu miruri. Nu te-ai temut apoi nici să propo- 
văduieşti învierea Lui, căci te întărea o dragoste nemistuită. 

Bucură-te, pildă de iubire şi jertfire; 

Bucură-te, izvor de milostivire; 

Bucură-te, cea care dulceaţa cea cerească a lui lisus o ai iubit; 

Bucură-te, cea care împreună ai pătimit cu Hristos când era răstignit; 

Bucură-te, sălaş prea cinstit al Duhului Sfânt; 

Bucură-te, cea care nu L-ai uitat pe Domnul tău în mormânt; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 7 

Femeile mironosiţe cumpărând miruri de mult preţ, au venit la mormânt a treia zi 
ca să-L plângă şi să-L ungă cu miresme în zorii zilei şi să împlinească atunci ceea 
ce nu se putuse face, din pricina grabei, la îngropare. Iar îngerul vestind lor cele 
despre învierea Lui, ele au zis: Aliluia! 


Icosul 7 

Mironosiţele femei au vestit cele dintâi Învierea Domnului, căci se cădea ca cele 
care L-au însoțit pe Mântuitorul în vremea patimii şi apoi la punerea în mormânt, 
să fie cele dintâi care se bucură de izbânda asupra morţii. 

Bucură-te, Sfântă Ioana, uceniţă aleasă a Domnului; 

Bucură-te, sfeşnic de aur, care luminezi şi risipeşti înşelăciunea întunericului; 
Bucură-te, mlădiţă cea adevărată a viei lui Hristos; 

Bucură-te, cea care nu te-ai lăsat biruită de grijile fără folos; 

Bucură-te, privighetoare cu glas încântător; 

Bucură-te, mieluşea iubită a blândului păstor; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 8 
Ca ceea ce te-ai lepădat de toate şi ai urmat lui Hristos, învaţă-ne şi pe noi să ne 
dezlipim de toate cele pieritoare ca să cântăm în veci Celui nepieritor: Aliluia! 


Icosul 8 

Sfântă mironosiţă a lui Hristos, tu ne eşti pildă de lepădare de sine, de iubire, de 
jertfire şi de bărbăţie. Ajută-ne şi pe noi să ajungem la limanul mântuirii, că prea 
mult se poticnesc picioarele noastre în cursele celui viclean. 

Bucură-te, mijlocitoarea noastră cea neobosită; 

Bucură-te, comoară de milostivire neîmpuţinată; 

Bucură-te, sprijinitoarea noastră cea caldă; 

Bucură-te, cea care ne mângâi ca o mamă blândă; 

Bucură-te, ocrotitoarea celor neajutoraţi; 

Bucură-te, alinătoarea durerii celor necăjiţi; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 9 

Tu, sfântă, te-ai învrednicit a vedea îngerii şi a auzi cea mai minunată vestire. Aju- 
tă-ne şi pe noi să ne curățim inima de patimi ca să putem vedea şi noi cândva cum 
cântă îngerii în ceruri: Aliluia! 


Icosul 9 

Aprinsă fiind de dragoste pentru Domnul tău şi Dumnezeu, n-ai mai băgat în sea- 
mă pe cele trecătoare, de aceea ai primit acum cunună nepieritoare care în veci nu 
se va lua de la tine. 

Bucură-te, porumbiţă cu dulce glas; 

Bucură-te, al Sfintei Treimi prea ales vas; 

Bucură-te, cădelniţă de aur ce pururea aduci lui Dumnezeu tămâia rugăciunii pen- 
tru noi; 

Bucură-te, cea care ai însetat după Domnul ca pământul uscat după ploi; 

Bucură-te, fulg de nea neatins de întinăciunea patimilor; 

Bucură-te, al Bisericii scump odor; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 10 

Lepădând toată grija cea deşartă, ai urmat pe cel care a zis: “Eu sunt Calea, Ade- 
vărul şi Viaţa”. lar acum în ceruri te veseleşti de vederea Celui dorit şi mijloceşti 
neîncetat pentru noi, cei ce cântăm: Aliluia! 


Icosul 10 

Ceata mironosiţelor tânguindu-se zicea: Veniţi să alergăm degrabă la sfântul mor- 
mânt şi să vedem dacă şi acum Viaţa mai este împreună cu cei morţi, şi Soarele cel 
neapus sub pământ. 

Bucură-te, Sfântă Ioana, vestitoare a bucuriei; 

Bucură-te, ceea ce ai zidit tot pe temelia credinţei; 

Bucură-te, ceea ce de dragostea Domnului te-ai rănit; 

Bucură-te, ceea ce pe diavol l-ai biruit; 

Bucură-te, pildă de nădejde şi răbdare; 

Bucură-te, a lepădării de sine învăţătoare; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 11 

Ceata femeilor a căutat de dimineaţă pe Soarele cel mai dinainte de soare, care 
apusese atunci în mormânt. Dar îngerul cel plin de strălucire a grăit către dânsele: 
A răsărit Lumina, care luminează pe toți cei ce dorm în întuneric. Cântaţi lui 
Dumnezeu: Aliluia! 


Icosul 11 

Ardea inima în tine de bucurie la auzul veselitoarelor cuvinte ale îngerului. Şi ai 
alergat să zici tuturor că a înviat Domnul şi nu mai este nici un motiv de tânguire 
pe pământ. 

Bucură-te, Sfântă Ioana, înţeleaptă porumbiţă; 

Bucură-te, uceniţă şi aleasă mironosiţă; 

Bucură-te, lucrătoarea poruncilor lui Hristos; 

Bucură-te, cea care înalți rugăciuni ca un sfânt prinos; 

Bucură-te, rouă de dimineaţă; 

Bucură-te, pildă de aleasă viaţă; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 12 

Dătătoare de nesfârşită şi dumnezeiască bucurie s-au arătat uceniţele purtătoare de 
miruri ale lui Hristos, vestind pe apostolii Domnului că s-a prădat iadul prin în- 
vierea cea atotmântuitoare a Împăratului slavei, căruia se cuvine a-l cânta: Aliluia! 


Icosul 12 

Acum toate s-au umplut de lumină şi cerul şi pământul şi cele de dedesubt, că a 
înviat Domnul şi ne-a dat nouă viaţă şi mare milă. 

Bucură-te, Sfântă loana, grabnica noastră mijlocitoare; 

Bucură-te, floare bine mirositoare, care ne veseleşti prin miresmele tale; 

Bucură-te, izvor de învăţătură mântuitoare; 

Bucură-te, dătătoare de vestiri îmbucurătoare; 

Bucură-te, cea care ne înveţi să privim totul prin ochiul credinţei; 

Bucură-te, cea care ne scoţi din mrejele neputinței; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Invierea Domnului! 


Condacul 13 (de trei ori) 

O, Sfânta Ioana, mergând cu tânguire dis de dimineaţă cu femeile mironosiţe la 
mormânt, ai fost una dintre primii care au auzit cea mai minunată vestire de pe pă- 
mânt: A înviat Domnul, dăruind viaţă tuturor celor ce cântă: Aliluia! 


După aceasta se citesc iarăși: 


Icosul 1 

Venit-ai de dimineaţă la mormânt împreună cu Maria Magdalena, Salomeea, Maria 
lui Cleopa, Susana, Marta şi Maria, având dragoste fierbinte pentru Hristos. Şi do- 
rind să împlineşti toată rânduiala de îngropare, te-ai făcut una dintre primii martori 
ai Învierii. 

Bucură-te, Sfântă loana, femeia lui Huza, cel care era ispravnic şi iconom al casei 
împăratului Irod; 

Bucură-te, cea care te-ai arătat pământ bun cu îmbelşugat rod; 

Bucură-te, cea care ai strălucit cu credinţa cea tare şi cu dragostea cea caldă către 
Hristos Dumnezeu; 

Bucură-te, cea care nu te-ai înfricoşat de poporul iudeu; 

Bucură-te, odraslă sfântă care I-ai rănit pe vrăjmaşul mântuirii; 

Bucură-te, înger pământesc care acum te veseleşti în cer cu toţi îngerii; 

Bucură-te, Sfântă mironosiţă Ioana, cea care cu credinţă înflăcărată ai propo- 
văduit Învierea Domnului! 


Condacul 1 

Mironosiţele femei, foarte de dimineaţă venind la mormântul Domnului, căutând 
să ungă cu miresme prea curat trupul Lui, s-au învrednicit să audă cuvintele în- 
gerului cele dătătoare de bucurie: că a înviat Începătorul mântuirii noastre, moartea 
prădând şi lumii dăruind Viaţă veşnică şi mare milă. Bucură-te, Sfântă mironosiță 
Ioana, cea care cu credinţă înflăcărată ai propovăduit Învierea Domnului! 


Apoi, se spune această: 
Rugăciune 
Sfântă mironosiţă Ioana, tu cu dragoste fierbinte L-ai urmat pe Hristos, lepădându- 


te de toate deşertăciunile acestei lumi. Nu te-ai temut nici când L-au dus să-L răs- 
tignească, nici când L-au pus în mormânt, nici când ai venit a treia zi foarte de di- 

mineaţă cu mironosiţele ca să-L ungeţi cu miruri. Tu ştiai în inima ta că nimic nu 
este mai de preţ decât Domnul tău şi Dumnezeu, nici măcar propria viaţă. Ajută-ne 
şi pe noi să înţelegem acest lucru şi să trăim conştienţi de aceasta în toată clipa. 
Ajută-ne să trăim aşa cum s-ar cădea pentru nişte ucenici ai Domnului. Ajută-ne să 
trăim ca şi cum ar învia Domnul în inima noastră în fiecare clipă. Ajută-ne să trăim 
ca nişte adevărați propovăduitori ai învierii Domnului, si cu rugăciunile tale să 
ajungem să ne bucurăm și noi împreună cu toţi sfinții de lumina Sfintei Treimi, a 
Tatălui, a Fiului şi a Sfântului Duh. Amin. 


Apoi se face otpustul: Pentru rugăciunile Sfinților părinţilor noştri, Doamne Iisuse 
Hristoase, Dumnezeul nostru, miluieşte-ne pe noi. Amin. 


Sursa: 


https://acoperamantulmaiciidomnului.wordpress.com/2021/08/21/acatistul-sfintei- 
mironosite-ioana-27-iunie/ 


https://pravila.ro/acatistul-sfintei-mironosite-ioana/ 

Paraclisul Sfintelor slăvitelor femei mironosiţe 


Facere în Sfântul Munte al Athonului, a ieromonahului Athanasie Simonopetritul, 
imnograful Sfintei şi marii Biserici a lui Hristos 


[De este preot, zice: Binecuvântat este Dumnezeul nostru...] 


lar de nu este preot, zice: Pentru rugăciunile Sfinţilor părinţilor noştri, Doamne 
lisuse Hristoase, Dumnezeul nostru, miluieşte-ne pre noi. 


Strana: 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăția, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Stra-na: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugăciunile Sfinţilor părinților noştri, Doamne lisuse Hristoase, Dumnezeul nostru, 
miluieşte-ne pe noi. Amin. 


Strana: Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 

Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Auzi-mă, Doamne, întru dreptatea Ta, şi să nu intri la judecată cu robul Tău. 
Auzi-mă, Doamne, întru dreptatea Ta, şi să nu intri la judecată cu robul Tău. Duhul 
Tău cel bun mă va povăţui la pământul cel drept. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, aliluia, aliluia, slavă Ție, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Iar apoi troparele, glasul 4, asemenea cu: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Vese-leşte 
cu puterea Ta pe bine credincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


De-a Învăţătorului iubire rănite, către mormântul cel prea sfânt alergat-aţi să un- 
geţi cu evlavie al Său trup prea curat; acolo aţi și auzit de la îngeri vestirea, o, mi- 
ronosițelor, a Învierii slăvite! Şi-a nesimţirii piatră prăvăliţi de pe a noastră trân- 
davă inimă. 

Slavă Tatălui şi Fiului şi Sfântului Duh. (acelaşi sau al hramului) Și acum şi 
pururea şi în vecii vecilor, al Născătoarei de Dumnezeu. asemenea 


Nu vom tăcea, de Dumnezeu Născătoare, de a grăi noi stăpâniile tale; că pentru noi 
de n-ai fi stat solind la Hristos, cine ne-ar fi izbăvit dintr-atâtea primejdii; sau cine 
ne-ar fi păzit nerobiţi până acuma; nu vom lipsi, dar, de a te ruga, că mântui pururi, 
Stăpână, pe robii tăi. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 

Al cărui acrostih în limba elină este: «Înmiresmaţi sufletele noastre, Sfintelor mi- 
ronosițe. A(thanasie)» 


Cântarea 1, glasul al VIII-lea 


Irmos: Apa trecând-o ca pe uscat, şi din răutatea egiptenilor scăpând, israelitea- 
nul, striga: Izbăvitorului şi Dumnezeului nostru să-l cântăm. 


Stih: Sfintelor de mir purtătoare, mijlociţi pentru noi. 


Cu mirul cel tainic înmiresmaţi sufletele care pomenirea v-o prăznuiesc, şi prea 
luminata bucurie a Invierii în inimi sădiţi-ne-o. 


Stih: Sfintelor de mir purtătoare, mijlociţi pentru noi. 


Cu ardoare iubitu-L-aţi pe lisus mai presus de toate, purtătoarelor de mir, de aceea 
şi frica alungând-o, la al Său mormânt împreună aţi alergat. 


Slavă Tatălui şi Fiului şi Sfântului Duh. 


Plinit-aţi cuvintele lui Hristos cu desăvârşire, prea cinstitelor femei, de aceea şi pe 
noi să ne faceți sârguincioşi plinitori a1 acelora. 


Şi acum şi pururea şi în vecii vecilor. 


Cu milă privește către noi toţi ce cântăm, Curată, pătimirea Fiului tău şi dumne- 
zeiasca Inviere, care-au lucrat mântuire celor căzuţi. 


Cântarea a 3-a 

Irmos: Doamne, cela ce ai făcut cele de deasupra crugului ceresc şi ai zidit Bi- 
serica, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, Unul lubitorule de oameni. 

Stih: Sfintelor de mir purtătoare, mijlociţi pentru noi. 

Răstignit voi văzându-L şi coborât de pe Lemn, pe Cel ce-i Stăpân peste toate 


înmiresmatu-L-aţi. Şi pe noi, sfintelor, învredniciţi-ne tainic cu duhovnicescul mir 
să-L ungem pururea. 

Stih: Sfintelor de mir purtătoare, mijlociţi pentru noi. 

Dumnezeu în fiinţă ce s-a făcut om în trup pentru mântuirea de obşte crezut-aţi pe 
Hristos. Către Acela soliți ca în credinţa cea dreaptă să umblăm netulburaţi, de mir 
purtătoarelor! 

Slavă Tatălui şi Fiului şi Sfântului Duh. 

Cu a „cântării“ Mireasă, care-a strigat către Cel pe care-L iubea cu ardoare, ase- 


mănatu-v-aţi, că, tânguindu-vă, cu ale dragostei lacrimi trupul Mirelui aţi uns, mi- 
ronosiţelor! 


Şi acum şi pururea şi în vecii vecilor. 

Intr-ale Patimei zile şi-a punerii în mormânt, le-ai aflat pe mironosiţe cu tine-ntri- 
stându-se, şi grăbindu-vă la groapă, Maică Fecioară, pe Hristos văzutu-L-aţi zi- 
când: „Bucuraţi-vă!“ 


Stihuri: 


Acoperă cu mijlocirea femeilor de mir purtătoare pe cei ce cinstesc Patima şi 
Invierea Ta, şi-n loc de mir, harul Mângâietorului ne dăruieşte. 


Caută cu milostivire, de Dumnezeu Născătoare prea lăudată, spre necazul meu cel 
cumplit al trupului şi vindecă durerea sufletului meu. 


[Preotul zice ectenia: Miluieşte-ne pe noi, Dumnezeule..., şi pomeneşte pe cei 
pentru care se face paraclisul. 

Strana: Doamne miluieşte (de 12 ori); 

Ecfonisul: Că milostiv și iubitor de oameni...] 

Dacă nu este preot, se zice îndată: 

Sedealna, glasul al 2-lea, asemenea cu: „Rugătoare fierbinte.“ 

Pe Mirul Hristos cu miruri îngropatu-L-aţi, şi-apoi la mormânt dimineaţa grăbitu- 
v-aţi, dar acolo limpede înviat văzându-L, precum a zis, de bucurie sfântă v-aţi um- 


plut, pe care şi nouă dăruiți-ne-o. 


Cântarea a 4-a 

Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfintelor de mir purtătoare, mijlociţi pentru noi. 


Sufletească dârzenie celor ce-n al vieţii vifor se zbuciumă dăruiți, mironosiţelor, 
căci cu îndrăzneală la mormânt aţi mers. 


Stih: Sfintelor de mir purtătoare, mijlociţi pentru noi. 


Intrecând voi hotarele firii femeiești, de mir purtătoarelor, întărire de la Dumne- 
zeu, în a noastră luptă dăruiți-ne. 


Slavă Tatălui şi Fiului şi Sfântului Duh. 


Auzirea cea veselă despre Invierea Mântuitorului cu osârdie vestiți-ne-o, o, sobor 
prea sfânt al miroforelor! 


Şi acum şi pururea şi în vecii vecilor. 


Veselitu-te-au îngerii cu vestea Invierii Celui născut al tău, cu aceeaşi veseleşte dar 
pe cei ce te laudă cu dragoste. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel prea 
înalt; pacea Ta dă-o nouă, lubitorule de oameni. 


Stih: Sfintelor de mir purtătoare, mijlociţi pentru noi. 


Intunericul risipitu-s-a, miroforelor, prin strălucirea Invierii lui Hristos, ci lumi- 
nate şi pe noi luminaţi-ne. 


Stih: Sfintelor de mir purtătoare, mijlociţi pentru noi. 


Ca o lespede de păcate avem pe suflete, ci cu solirea voastră, sfintelor, rostogoliți-o 
ca îngerul pe-a mormântului. 


Slavă Tatălui şi Fiului şi Sfântului Duh. 

A patimilor grea ruşine mă împiedică să mă apropii cu căldură de Hristos, dar voi, 
miroforelor, prea curat arătați-mă. 


Şi acum şi pururea şi în vecii vecilor. 


Precum L-ai văzut, Preacurată, pe lisus înviat și te-ai umplut de bucurie atunci, tot 
aşa dă-ne şi nouă vederea Aceluia. 


Cântarea a 6-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfintelor de mir purtătoare, mijlociţi pentru noi. 

Lepădat-aţi pe cele vremelnice, amăgirea lor cea rea desluşind-o, și lui Hristos, 
Impăratul cel veşnic, a-l sluji cu credinţă v-aţi rânduit. Pe Acela a-L urma şi noi cu 
ale voastre soliri întăriți-ne. 

Stih: Sfintelor de mir purtătoare, mijlociţi pentru noi. 

Ale vieţii graiuri auzitu-le-aţi şi învierea lui Hristos ați văzut-o, lumii întregi pe 
Acesta vestindu-L desăvârşit Dumnezeu şi om de asemenea. Cu ale voastre mij- 
lociri dintr-a Lui plinătate pliniți-ne. 

Slavă Tatălui şi Fiului şi Sfântului Duh. 

Devenit-aţi prea sfințite trâmbiţe ale Celui înviat, în toată lumea, căci risipind ido- 
leasca-nşelare, călăuzit-aţi la viaţă noroadele, de-aceea vă rugăm cu sârg adevărata 
viaţă să moştenim. 

Şi acum şi pururea şi în vecii vecilor. 

Idolu din pătimașa-mi inimă depărtează-i, prea curată Fecioară, și ca pe-un dar 
prea cinstit dăruieşte-mi mântuitoarea chemare a Numelui, prin care tainic mintea 


mea de Hristos să se lege de-a pururea. 


Stihuri: 

Acoperă cu mijlocirea femeilor de mir purtătoare pe cei ce cinstesc Patima şi In- 
vierea Ta, şi-n loc de mir, harul Mângâietorului ne dăruiește. 


Curată, care prin cuvânt pe Cuvântul în chip netâlcuit L-ai născut în zilele din 
urmă, nu înceta rugându-L, ca una ce ai îndrăznire de Maică. 


[Preotul zice Ectenia mică și pomeneşte iarăși ca după cântarea a 3-a; apoi] 
Condacul, glasul al 2-lea: 


Condacul, glas 2: Păzitoarea creştinilor nebiruită, rugătoare către Făcătorul neîn- 
cetată, nu trece cu vederea glasurile de rugăciune ale păcătoşilor, ci sârguieşte ca o 
bună spre ajutorul nostru, care cu credinţă strigăm ţie: Grăbeşte spre rugăciune şi te 
sileşte spre mijlocire, pururea păzind Născătoare de Dumnezeu pe cei ce te cin- 
stesc pe tine. 


Mironosiţelor, Stăpânului rugaţi-vă pentru cei ce vi se-nchină, cerându-vă dumne- 
zeieştile rugăciuni înălțate către EI, să dea izbăvire ca un Bun din încercări şi din 
nevoi şi din toate împrejurările; toată vina să o şteargă, păcatele să le ierte și Împă- 
răția cea de Sus să ne-o dea, milostivindu-Se. 


Prochimen, glasul al 4-lea: Minunat este Dumnezeu întru sfinții Săi. 


Stih: Sfinţilor celor ce sunt în pământul Lui minunate a făcut Domnul toate voile 
Sale întru dânşii. 


Din Sfânta Evanghelie de la Luca citire 


1. Iar în prima zi după Sâmbătă, foarte de dimineaţă, au venit ele la mormânt, 
aducând miresmele pe care le pregătiseră. 

2. Și au găsit piatra răsturnată de pe mormânt. 

3. Și intrând, nu au găsit trupul Domnului lisus. 

4. Și fiind ele încă nedumerite de aceasta, iată doi bărbaţi au stat înaintea lor, în 
veşminte strălucitoare. 

5. Și, înfricoşându-se ele şi plecându-şi feţele la pământ, au zis aceia către ele: 
De ce căutaţi pe Cel viu între cei morţi? 

6. Nu este aici, ci S-a sculat. Aduceţi-vă aminte cum v-a vorbit, fiind încă în Ga- 
lileea, 

7, Zicând că Fiul Omului trebuie să fie dat în mâinile oamenilor păcătoşi şi să 
fie răstignit, iar a treia zi Să învieze. 

8. Și ele şi-au adus aminte de cuvântul Lui. 

9. Şi întorcându-se de la mormânt, au vestit toate acestea celor unsprezece şi tu- 
turor celorlalţi. 

10. Iar ele erau: Maria Magdalena şi loana şi Maria lui Iacov şi celelalte îm- 
preună cu ele, care ziceau către apostoli acestea. 

11. Şi cuvintele acestea au părut înaintea lor ca o aiurare şi nu le-au crezul. 

12. Și Petru, sculându-se, a alergat la mormânt şi, plecându-se, a văzut giul- 
giurile singure zăcând. Şi a plecat, mirându-se în sine de ceea ce se întâmplase. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile de mir purtătoarelor, Milostive, curățește mulțimea greșa- 
lelor noastre. 


Şi acum şi pururea şi în vecii vecilor. 


Pentru rugăciunile Născătoarei de Dumnezeu, Milostive, curățește mulțimea 
greșalelor noastre. 


ŞI stihira, glasul al 6-lea: 


Podobie: "Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-mă, Dumnezeule după mare mila Ta şi după mulțimea îndurărilor 
Tale şterge fărădelegea mea. 


Piatra fărdelegilor întunecate şi grele, ce ne-apasă sufletul, o aţi răsturnat, mirono- 
sițelor! lară groasa negură a deznădăjduirii ca pe un nor o aţi risipit văzând voi 
lespedea dată la o parte de pe mormânt. Și glas aţi auzit atunci zicând: „Bucuraţi- 


vă pururea!““, în lumea întreagă vestind învierea lui Hristos, căruia grabnic rugaţi- 
vă pentru a noastre suflete. 


[Preotul zice rugăciunea: Mântuieşte, Dumnezeule, norodul Tău... 
Strana: Doamne miluieşte (de 12 ori); apoi 


Ecfonisul: Cu mila şi cu îndurările...] 


Cântarea a 7-a 

Irmos: Feciorii lui Israil strămutați din ludeea în Babilon oarecând, cu credinţa 
Treimi văpaia cuptorului au călcat-o cântând: bine eşti cuvântat, Dumnezeul pă- 
rinților noştri. 

Stih: Sfintelor de mir purtătoare, mijlociți pentru noi. 

Infrângând toată frica, la mormânt ați ajuns, de mir purtătoarelor, şi, văzând pe cei 
doi îngeri la locul îngropării, de bucurie umplutu-v-aţi; acesteia şi pe noi părtaşi a 
fi ne faceţi. 


Stih: Sfintelor de mir purtătoare, mijlociţi pentru noi. 


Rugăciune să faceți către Cel înviat, de mir purtătoarelor, din suflet să ne piardă 
pricina întristării şi să pună în locul ei a Invierii bucurie, ca toți să-L slăvim pe El. 


Slavă Tatălui şi Fiului şi Sfântului Duh. 


Ca un alt mir să fie a lacrimilor curgere, miroforelor, pe care dăruiţi-o celor ce po- 
menirea v-o plinim bucurându-ne, ca să ne curățim de-a noastră întinăciune. 


Şi acum şi pururea şi în vecii vecilor. 


Intristatu-te-ai foarte pe lisus răstignit văzându-L, Stăpâna mea; dar mare bucurie 
avut-ai, căci întâia înviat tu văzutu-L-ai. Această bucurie și nouă ne-o dăruiește. 


Cântarea a 8-a 
Irmos: Pe Împăratul ceresc... 
Stih: Sfintelor de mir purtătoare, mijlociţi pentru noi. 


Lepădând grija pentru viaţa aceasta, arătaţi-ne, sfintelor, vrednici ca mai întâi de 
toate să grijim de mântuire. 


Stih: Sfintelor de mir purtătoare, mijlociţi pentru noi. 


Pe Stăpânul L-aţi urmat cu inima toată, femeilor de mir purtătoare, sădiți a Lui 
iubire şi-n inimile noastre. 


Binecuvântăm pe Tatăl, pe Fiul şi pe Sfântul Duh, Domnul. 

Fiind prea pline de-a Invierii lumină, la aceasta părtași să ne faceţi pe noi, care cu 
râvnă vă cinstim pomenirea. 


Şi acum şi pururea şi în vecii vecilor. 


Dragostea Fiului tău, Preacurată, să rănească ale noastre inimi spre moştenirea Ra- 
iului prea dulce. 


Stih: Să lăudăm, bine să cuvântăm și să ne închinăm Domnului, cântându-l şi prea 
înălțându-L pe Dânsul întru toţi vecii. 


Irmosul: Pe Împăratul ceresc, pe care Îl laudă îngereştile cete, cântaţi-L şi prea 
înălțați-L, noroade, totdeauna. 


Cântarea a 9-a 

Irmos: Cu adevărat te mărturisim pe tine Născătoare de Dumnezeu noi cei mân- 
tuiți prin tine, Fecioară curată, împreună cu Cetele cele fără de trup, mărindu-te pe 
tine. 


Stih: Sfintelor de mir purtătoare, mijlociţi pentru noi. 


Zapisul să mi-l ştergeţi, cel cu păcate grele, prin rugăciunile voastre la Domnul 
Hristos, şi arătați-mă părtaş al Invierii Lui. 


Stih: Sfintelor de mir purtătoare, mijlociţi pentru noi. 


Putere dăruiți-mi să merg după Stăpânul aşa cum voi, miroforelor, ați umblat şi 
Impărăției din ceruri învredniciţi-mă. 


Slavă Tatălui şi Fiului şi Sfântului Duh. 


De-a patimilor tină mintea izbăviți-mi și mă stropiţi, miroforelor, cu tainicul mur al 
rugăciunilor voastre aduse Stăpânului. 


Şi acum şi pururea şi în vecii vecilor. 


Fecioară prea curată, pe Fiul tău roagă-L, cu cele care L-au uns și L-au văzut 
înviat, să dăruiască în lume pacea și mila Sa. 

Apoi: Cuvine-se cu adevărat să te fericim, Născătoare de Dumnezeu, cea pu-rurea 
fericită şi prea nevinovată şi Maica Dumnezeului nostru. Ceea ce eşti mai cinstită 
decât heruvimii și mai mărită fără de asemănare decât serafimii, care fără strică- 
ciune pe Dumnezeu Cuvântul ai născut, pe tine, cea cu adevărat Născătoare de 
Dumnezeu, te mărim. 


Și megalinariile: 


Bucură-te, corul dumnezeiesc: loana lui Huza cu Maria lui Iacov, Suzana, Salo- 
mea, Maria Magdalena cu prea nevinovata Maică a Domnului. 


Trupul lui lisus v-aţi învrednicit să-l ungeţi cu miruri, iar apoi v-aţi încredinţat de-a 
Lui Inviere, purtătoarelor de miruri, primind cele dintâi vestea la uşa mormân- 
tului. 


A urma chemării dumnezeiești şi mirul virtuţii a-l aduce Stăpânului faceţi-ne vred- 
nici, miroforelor cinstite, pe noi cei ce credem în Invierea Lui. 


Și acestea două ale Maicii Domnului: 


Din tine, Născătoare de Dumnezeu, Dumnezeu Cuvântul întrupându-Se negrăit, 
covârşeşti, Fecioară, Oştirea cea cerească; ție, dar, îţi aducem cântare de laudă. 


Cu toate Oştirile îngerești, cu Botezătorul, cu apostolii cei slăviţi şi cu tot soborul 
Sfinţilor, Preacurată, Fiului tău te roagă, toți să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinţilor părinților noştri, Doamne Iisuse Hristoase, Fiul lui Dumnezeu, mi- 
luieşte-ne pe noi. Amin. 


Troparul Mironosiţelor, gl. 5, asemenea cu: „Pe Cuvântul cel fără de început...“ 


Preacurata Fecioară, ca o verhovnică, cu Magdalena Maria şi ale lui Lazăr surori, 
ce-au slujit şi-au ascultat Cuvântul Tatălui, roage-se împreună cu Salomea şi Su- 
zana, loana cea a lui Huza cu Maria lui Cleopa, să dobândim şi noi a lor dragoste. 


[Preotul zice ectenia: Miluieşte-ne pre noi, Dumnezeule..., 

Strana: Doamne miluieşte (de 3 ori), 

Încă ne rugăm pentru mila, viaţa, pacea..., 

Strana: Doamne miluieşte (de 3 ori), 

Încă ne rugăm să se păzească..., 

Strana: Doamne miluieşte (de 40 ori), 

Auzi-ne, Dumnezeule..., 

Strana: Doamne miluieşte (de 3 ori), 

iar preotul zice ecfonisul: Că milostiv, apoi face otpustul mic, fără însă a zice: 
Pentru rugăciunile...; după care cântăm] 


Tropar glasul al 2-lea, asemenea cu: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 

Vestea Învierii lui Hristos v-aţi învrednicit mai înainte decât toţi s-o primiţi, pen- 
tru aceea și pe noi învredniciţi-ne, de mir purtătoarelor, ca dumnezeiește viaţa să 
ne-o săvârşim, pe voi cinstindu-vă, iar în ceea ce va să fie cu toții să moştenim Ra- 
iul împreună cu cetele sfinților. 


Apoi, pe acelaşi glas: 


Stăpână, primeşte rugăciunile robilor tăi şi ne izbăveşte pre noi din toată nevoia și 
necazul. 


Toată nădejdea mea spre tine o înalţ, Maica lui Dumnezeu, păzeşște-mă sub aco- 
perământul tău. 


[Şi preotul încheie zicând Pentru rugăciunile...] 


Mirul înţelegător, al lui Hristos cel prea înmiresmat, peste noi revărsaţi-l, femeilor 
de mir purtătoare. 


(Acest Canon Paraclis a fost scris, cu ajutorul lui Dumnezeu celui Preasfânt, în 
Sfânta Mănăstire Simonos Petras, Sfântul Munte Athos, la 16.10.2015) 


Sursa: 
https://doxologia.ro/paraclisul-sfintelor-slavitelor-femei-mironosite 

Sinaxarul zilei 


SINAXAR 


Sfânta Ioana mironosiţa, soția lui Chusa, administratorul proprietăţii regelui Irod, 
a fost una din femeile care L-au urmat şi însoțit pe lisus Hristos în perioada 
misiunii sale pe pământ. 

Ea este amintită de Sfântul apostol Luca în capitolele 8:3 şi 24:10. Împreună cu ce- 
lelalte mironosiţe, Ioana s-a dus la mormântul Mântuitorului ca să ungă trupul sfânt 
cu mir după moartea Sa pe Cruce, auzind de la îngeri despre minunea învierii lui 


Hristos. 


Conform tradiției, ea a fost cea care a recuperat capul Sfântului loan Botezătorul, 
după ce Irod a dat ordin să-i fie tăiat şi aruncat (24 februarie). 


Sfânta Ioana mai este prăznuită şi în Duminica mironosiţelor. 
Tot în această zi pomenirea cuviosului Luca pustnicul, care în pace s-a săvârşit. 


Tot în această zi, pomenirea Sfinţilor mucenici Marchie şi Marchia, care de sabie 
s-au săvârşit. 


Tot în această zi, pomenirea Sfântului sfinţitului mucenic Pierie, preotul Antiohiei 
care prin foc s-a săvârşit. 

Florin Nicolae - Calendar orthodox - Sfântul cuvios Samson, primitorul de 
străini; Sfântul mucenic Anect; Sfânta mironosiţă Ioana 


Sfântul cuvios Samson, primitorul de străini ( 530) - Cuviosul Samson a fost rudă 
cu împăratul Constantin cel mare (306-337). Animat de dorinţa de a fi folositor 
aproapelui, a învăţat Sfânta Scriptură, dar şi cum să trateze bolnavii, la care s-a 
adăugat şi darul lui Dumnezeu de a vindeca pe cei aflați în suferință. Pentru aceasta 
s-a învrednicit a face parte din doctorii cei fără de arginți. 


După trecerea la cele veşnice a părinților săi doctorul Samson a împărțit averea sa 
săracilor şi a eliberat şi robii. Apoi, şi-a părăsit toate rudele şi cunoscuţii, a părăsit 
Roma şi s-a dus în pustie. Samson a venit la Constantinopol şi găsindu-şi o casă, 
primea în ea pe cei săraci şi străini şi pentru aceasta a fost numit „primitorul de 
străini”. Samson primea la dânsul pe cei neputincioşi, îi slujea şi îi tămăduia de 
boli, nu numai prin procedeele medicale, ci și cu darul lui Dumnezeu. 


Vestea minunatelor tămăduiri făcute de Samson a ajuns și la palatul împărătesc. 
Împăratul Justinian (527-565) se afla în mare neputinţă. A căutat cei mai buni 

doctori, dar nici unul nu reuşise să-l vindece. A visat într-o noapte un bărbat şi l-a 
descris unuia dintre guvernatori. Acesta era prieten cu Samson şi l-a adus pe 
acesta, deoarece corespundea descrierii. Samson a venit şi l-a vindecat pe împărat 
şi astfel a devenit schevofilax, adică păzitor al sfintelor vase ale bisericii mari din 
Constantinopol. 


Moaştele lui au fost mutate în Biserica Sfântul Mochie, unde au făcut multe mi- 
nuni. 


Tropar, glasul 8: In răbdare ţi-ai agonisit plata ta, părinte cuvioase; în rugăciuni 
neîncetat răbdând, pe săraci iubind şi pe aceia îndestulând. Ci te roagă lui Hristos 
Dumnezeu, Sfinte Samson, milostive fericite să mântuiască sufletele noastre. 


2 o e 


Sfântul mucenic Anect (7 304) - Acest sfânt mucenic a pătimit în vremea împă- 
ratului Dioclețian (284-305) în Cezareea Capadociei din porunca guvernatorului 
Urban. 


Sfântul îndemna pe creştini să mărturisească pe Mântuitorul Hristos cu tot curajul 
şi să moară pentru credinţa lor. 


A fost denunţat ca fiind creștin și pentru aceasta a fost întemnițat şi îndemnat să 
jertfească zeilor. EI a refuzat şi drept urmare a fost supus la chinuri până la moarte. 

Sfânta loana, mironosița (sec. 1) - Aceasta a fost soția lui Huza, chivernisitorul 
palatului lui Irod. Este amintită de sfinții evangheliști în rândul femeilor mironosiţe 
(Luca VIII, 3). 


A fost de față la ospăţul pe care regele Irod I-a dat de ziua lui de naştere şi a fost 
martoră la decapitarea Sfântului loan Botezătorul. 


A aflat de la soţul său locul unde a fost îngropat capul, a cumpărat un vas de lut, l-a 
pus în vas şi l-a dus le Ierusalim, unde I-a îngropat pe Muntele Măslimilor. 


Când unicul ei fiu s-a îmbolnăvit grav şi nici un doctor nu l-a putut salva, Ioana lui 
Huza a aflat despre lisus Nazarineanul, cel despre care vorbise Sfântul loan Bote- 
zătorul. Şi-a convins soţul, pe Huza să Îl cheme pe Mântuitorul în ajutor. Domnul 
nu a mers la copil, ci doar i-a răspuns: „Du-te fiul tău trăieşte.” (loan 4: 50). 

La presiunea lui Irod, Huza a alungat-o de acasă, iar ea a ajuns să trăiască modest. 
L-a căutat pe Lisus şi L-a urmat alături de celelalte femei mironosiţe care Îi slujeau 
Domnului. l-a rămas alături lui Hristos până la sfârşit, numărându-se printre fe- 
meile care au mers la mormânt în dimineaţa Învierii. 


Este pomenită de evanghelistul Luca de două ori, în capitolul 8 al Evangheliei sale, 
versetul 3 şi capitolul 24, versetul 10. 

Sfântul Nicolae Velimirovici — Proloagele de la Ohrida - Pomenirea Sfintei 
Ioana, mironosiţa 


lanuaric - lunie 

Această loana a fost femeia lui Huza, intendentul lui Irod (Luca 8: 3 - verifică). 
Când Irod a poruncit uciderea lui loan Botezătorul, el, Irod, a lăsat să fie aruncat 
capul sfântului într-un loc necurat. 


Această Ioana s-a dus şi a luat de acolo capul Sfântului loan şi l-a îngropat cu cin- 
ste la Muntele Măslinilor. 


După vreme îndelungată, în timpul domniei marelui Constantin, s-a aflat capul 
Sfântului loan Botezătorul. 


Sfânta loana, mironosiţa a fost martora şi a Răstignirii şi a învierii Domnului. Ea s- 
a odihnit cu pace. 

Viaţa Sfintei mironosiţe Ioana 


De îndată ce ea a atins trupul Sfânt al Mântuitorului, a simţit o durere copleșitoare, 
de parcă fusese tăiată cu sabia. Preţ de câteva clipe rămase aşa. Dintr-odată simţi 
cum un val imens de bucurie prindea viață adânc în inima ei! Numele ei era Ioana, 
şi era soţia lui Huza, un dregător important de la curtea regelui Irod din ludeea. 


2 5 e 


In fiecare an pe 27 iunie, Biserica Ortodoxă, face pomenirea Sfintei mironosiţe 
Ioana. 


În Proloagele de la Ohrida, Sfântul Nicolae Velimirovici, notează câteva date pe 
care tradiția le-a păstrat despre viaţa Sfintei loana: „Sfânta loana mironosiţa a fost 
soţia lui Huza, administratorul averii regelui Irod. 


După ce Irod a pus ca loan Botezătorul să fie decapitat, a poruncit să fie aruncat 
capul acestuia într-un loc necurat. loana a luat capul şi l-a îngropat cu cinste pe 
Muntele Măslinilor, pe terenul lui Irod. Capul Botezătorului a fost găsit mai târziu, 
în timpul domniei lui Constantin cel mare. 


Sfânta loana este amintită pentru că ea a fost prezentă atât în vremea patimilor 
Domnului cât şi la Invierea Sa. A adormit în pace”. 

Sfântul evanghelist Luca este cel care vorbeşte despre mironosiţa Ioana, amintind- 
o în grupul femeilor bogate care L-au urmat pe Domnul: Și erau cu EI cei doispre- 
zece şi unele femei care fuseseră vindecate de duhuri rele şi de boli: Maria, 
numită Magdalena, din care ieşiseră şapte demoni, şi Ioana, femeia lui Huza - 
un dregător al lui Irod - şi Suzana şi multe altele care-l slujeau din avutul lor 
(Lc. 8, 1-3). 


Din acest fragment aflăm că cele câteva femei care-L urmau pe lisus pretutindeni, 
încă din primul an al activităţii Sale, fuseseră vindecate de EI de duhuri necurate şi 
de boli şi că ele proveneau din familii foarte bune şi înstărite, poate chiar din rân- 
durile nobilimii galileiene. 


Asemenea Sfintei mironosițe Maria Magdalena, din care Domnul a scos şapte dia- 
voli, se pare că şi Sfânta loana a avut o grea suferință de care Hristos a vindecat-o. 


În Evanghelia sa, Luca face referire la Irod de treisprezece ori, doar patru dintre 
acestea regăsindu-se şi în celelalte Evanghelii. Acest lucru înseamnă că pentru 
celelalte nouă referiri la Irod din Evanghelia sa, Sfântul Luca, a avut o sursă inde- 
pendentă de celelalte Evanghelu. 


Istoricul Adrian Hastings sugerează că e posibil ca Sfânta Ioana să fie cea care i-a 
furnizat evanghelistului Luca informaţiile despre viaţa de la curtea lui Irod Antipa, 
ea fiind un martor ocular al evenimentelor de la palatul lui Irod !. 


. ae A : 2 : Ș 

O inscripție descoperită într-un osuar din Israel “, Johanna, nepoata lui Teofil, ma- 
rele preot, poate fi relevantă în acest sens, mai ales că se știe că Luca şi-a dedicat 
Evanghelia şi Faptele Apostolilor, scrise de el, unui anume Teofil. 


În Comentariul său la Evanghelia după Luca, Sfântul Teofilact al Bulgariei afirma: 
„Au fost, de asemenea, femeile care L-au urmat pe lisus. Acestea ne învaţă că slă- 
biciunea femeiască nu le-a împiedicat să-L urmeze pe Hristos. Vedem modul în 
care aceste femei, în ciuda marii lor bogății, au renunţat la totul alegând în loc sără- 
cia cu Hristos şi pentru Hristos. Să înţelegem că într-adevăr au fost bogate, ascul- 
tând cuvintele Evangheliei: L-au slujit pe EI din propriile lor averi, nu cu banii 
altora, sau cu banii dobândiţi prin fapte rele, după cum este adesea cazul”. 


* Adrian Hastings, Prophet and witness in Jerusalem: a study of the teaching of St. Luke, 
London; New York: Longmans, Green, (1955), p. 38. 

* D. Barag și D. Flusser, The Ossuary of Yehohanah Granddaughter of the High Priest Theo- 
philus, Israel Exploration Journal, 36 (1986), pp. 39-44. 

Din acestea înțelegem că Sfânta mironosiţă loana a fost una dintre femeile care L- 
au urmat şi însoțit pe Mântuitorul lisus Hristos în perioada misiunii Sale pe 
pământ, ascultându-l cuvintele dumnezeieşti şi slujindu-L cu credință şi evlavie. 
Chiar dacă soţul său a avut o poziţie importantă la curtea regelui Irod, acest lucru 
nu a împiedicat-o ca, în ascuns, să-L urmeze pe Hristos, aşa cum s-a întâmplat și în 
cazul Sfintei Claudia Procula, soția guvernatorului Pilat, pe care Biserica o pome- 
neşte în fiecare an pe 27 octombrie. 


Încă de la apariţia sa, creştinismul a atras nu numai atenţia oamenilor simpli şi ne- 
ştiutori de carte, cum au afirmat mulți duşmani ai creştinismului, încercând să 
limiteze autenticitatea şi originea divină a acestuia, între contemporanii lui lisus 
fiind şi bogaţi care au crezut în EI: Matei era vameş, luda Tadeul provenea dintr-o 
familie înstărită, Nicodim era membru al Sinedriului, Pavel era un intelectual 
şcolit, Luca era medic și pictor, Corneliu centurion. 


Origen, probabil pe baza Evangheliei apocrife a lui Nicodim, spune că şi soţia lui 
Pilat, Claudia Procula, a crezut în Hristos şi a fost creştină pe ascuns. 


În anul 46, proconsulul Sergiu Paulus din Cipru primeşte botezul, iar în anul 51, în 
Atena, Dionisie, membru al Areopagului, devine creştin, auzind predica lui Pavel 
despre Dumnezeul necunoscut. 


În anul 60, Publius, căpetenia insulei Malta (Fapte. 28, 7), se converteşte auzind 
predica lui Pavel şi văzând minunile pe care acesta le-a săvârşit şi este hirotonit ca 
prim episcop al insulei. 


În Epistola către Romani, „un anumit număr de convertite nu este identificat decât 
prin prenumele gentilic de Claudia, Iulia, lunia, ca fucele familiilor romane. Aceste 
femei au deci un statut social şi familial: Pavel nu a recrutat numai printre mar- 
ginali şi sclavi”. * 


Tot din Epistolele Sfântului Pavel aflăm că printre cei convertiți se găseau şi câteva 
femei care aparţineau lumii afacerilor: Febe (Rom. 16, 1), întreprinzător indepen- 
dent, dar şi diaconiţă în Biserica din Chenhrea (Corint), Chloe (1 Cor. 1, 11), pro- 
babil director de întreprindere sau de breaslă, Lydia din Filippi (Fapte. 16, 14), 
traficantă de purpură. 


* Marie-Francoise Baslez, Biblie şi istorie, Edit. Artemis, Bucureşti, 2009, p. 311. 

La Efes, Sfântul Pavel este ajutat de Tiranus, un preşedinte de breaslă (Fapte. 19, 
9), în Corint este găzduit de Gaius (Rom. 16, 23), în casa căruia se aduna comu- 
nitatea din Corint (deci avea o casă destul de încăpătoare!) şi este sprijinit de Erast, 
vistiernicul cetăţii (Rom. 16, 23). 


Fără îndoială, Sfânta loana se înscrie în rândul bogaților care şi-au pus întreaga 
viaţă în slujba lui Hristos şi acest lucru ne vorbeşte despre personalitatea ei, despre 
mărinimia sufletului său. Căci oare ce-i lipsea unei nobile doamne de la curtea lui 
Irod? Poate suferința a mânat-o, cum s-a întâmplat și în cazul altora, să caute 
vindecarea la Nazarineanul, însă în momentul în care L-a atins, s-a întâmplat cu 
ea, ceea ce Sfântul Roman Melodul ne spune că s-a întâmplat cu femeia cu scur- 
gerea de sânge: „Pe ascuns, Mântuitorule, de Tine s-a apropiat, căci doar Om a cre- 
zut că eşti; dar pe când se vindeca a aflat că eşti şi Dumnezeu şi Om. Pe ascuns 
atinge marginea hainei Tale, cu palma o ţinea și se cutremura sufletul său. Credea 
că Te tură cu mâna, dar de Tine s-a furat şi Ţie îți striga: Mântuitorule, mântuieşte- 
mă!” 


Momentul întâlnirii cu Hristos a fost momentul decisiv pentru Sfânta mironosiţă 
Ioana: ca şi Moise oarecând, care a riscat ieşind împreună cu poporul ales din 
curtea faraonului, și ea a ieşit împotriva vântului, renunțând la curtea lui Irod. 
Dintr-o aleasă doamnă aristocrată a devenit o smerită slujitoare. A renunţat nu doar 
la siguranța materială, ci chiar şi la statutul ei social, identificându-se cu săracii, cu 
cei marginalizați, aşa cum Hristos a învăţat-o: Regii neamurilor domnesc peste ele 
ŞI cei ce le stăpânesc se numesc binefăcători. Dar între voi să nu fie astfel, ci cel 
mai mare dintre voi să fie ca cel mai tânăr, și căpetenia, ca acela care slujeşte. Căci 
cine este mai mare: cel care stă la masă, sau cel care slujeşte? Oare, nu cel ce stă la 
masă? lar Eu, în mijlocul vostru, sunt ca unul ce slujeşte (Luca 22, 25-27). 


Este impresionant felul în care această femeie extraordinară a avut tăria să împli- 
nească în viaţa ei radicalitatea mesajului lui Hristos! Acest lucru însă a făcut-o 
desăvârşită, după cuvântul spus de Hristos tânărului bogat: Un singur lucru îţi 
lipseşte: vinde tot ce ai şi vino de urmează Mie! (Luca 18, 22). 


Atunci când vorbeşte despre sfintele femei care-L urmau pe Domnul, Luca, spune 
că acestea erau multe care-l slujeau din avutul lor (8, 3). lată că ele erau cele care 
împlineau cuvântul acesta al lui Hristos de a sluji, de a fi mai mici, mai smerite. Şi 
cât de minunată era fapta aceasta a Sfintei loana! Ea care altădată, la palat, era 


* Sfântul Roman Melodul, Imnele Sfintei Scripturi, Edit. Doxologia, lași, 2012, p. 259. 

servită de galileeni săraci, acum îi slujea pe aceştia, peste tot, prin toate satele stră- 
bătute de iubitul lor Nazarinean. Întrezărim aici deja o primă formă a slujirii, a 
diaconiei, dar și un model al vieţii monahale, căci apostolii şi mironosiţele sunt 
modelul vieții călugărești: disponibili zi și noapte, locuitori ai curților Domnului, 
făcând din viaţa lor o neîncetată slujire, după cum spune şi psalmistul: Scoală-te la 
miez de noapte, şi mulţumeşte Domnului pentru judecăţile Sale drepte (Ps. 118, 
62). 


Monabhii au înţeles dintotdeauna că trebuie să fie oricând gata să slujească Biserica 
lui Hristos, să stea drepţi pe meterezele cetăţii: Pe zidurile tale, Ierusalime, Eu 
pun Străjeri, care nici zi, nici noapte nu vor tăcea. Voi, care aduceţi aminte 
Domnului de făgăduinţele Lui, să n-aveţi odihnă şi să nu-I daţi răgaz până ce nu 
va aşeza din nou Ierusalimul, ca să facă din el lauda pământului” (Isaia 62, 6- 
7). 


Sfintele femei mironosiţe sunt modelul vieții călugărești, după cum cântă şi Aca- 
tistul Sfintei Maria Magdalena: Bucură-te, că cinului călugăresc calea vieții celei 
bune mai înainte ai arătat! 


Există în Noul Testament câteva referiri la curteni de-ai regelui Irod care au crezut 
în Hristos şi acest lucru ne poate face să ne întrebăm: oare Sfânta mironosiţă loana 
este cea care i-a îndrumat spre Hristos? 


În capitolul al IV-lea al Evangheliei Sfântului loan este istorisită minunea vin- 
decării fiului unui slujitor regesc: Şi era un slujitor regesc al cărui fiu era bolnav în 
Capernaum (loan 4, 46). Venind la lisus, acesta Îl ruga să vină să-i vindece fiul. 
Hristos l-a trimis acasă, asigurându-l că fiul său s-a vindecat. Aflând de la slugile 
sale că exact în momentul în care lisus l-a trimis acasă fiul său s-a vindecat, a cre- 
zut el şi toată casa lui (loan 4, 53). 


În Faptele Apostolilor printre ucenicii Bisericii din Antiohia este amintit și un cur- 
tean de-al lui Irod: Şi erau în Biserica din Antiohia prooroci și învăţători: Barnaba 
şi Simeon, ce se numea Niger, Luciu Cireneul, Manain, cel ce fusese crescut îm- 
preună cu Irod tetrarhul, şi Saul (Fapte. 13, 1). 


În Epistola către Romani, Sfântul apostol Pavel, salută şi pe un anume Irodion, cel 
de un neam cu mine (Rom. 16, 11). 


Nu ştim dacă Sfânta Ioana este cea care i-a îndrumat pe aceşti curteni ai lui Irod 
spre Hristos, dar cu siguranță exemplul ei le-a atras atenția. 

Pe Sfânta Ioana o regăsim apoi împreună cu celelalte mironosiţe, mergând la mor- 
mântul Mântuitorului ca să ungă trupul sfânt cu mir după pogorârea de pe Cruce. 
În momentul în care ea a văzut trupul mort al Domnului şi Mântuitorului ei, a fost 
cuprinsă de o durere fără margini. Gândul că nu va mai vedea niciodată faţa aceea 
plină de bunăvoie şi de mângâiere care altădată îi adusese vindecarea şi adeseori îi 
alunga orice durere, acel gând, o umplea de o tristeţe nespusă. 


Desigur, nu era prima dată când nobila Sfântă Ioana asista la o ceremonie funerară. 
Nu cu mult timp înainte, după ce regele Irod, a tăiat capul Sfântului loan Bote- 
zătorul, poruncise soldaților să arunce sfântul cap la groapa cu gunoi. Aflând de la 
soțul său unde este acea groapă, Sfânta loana, plină de durere, a ridicat în mare 
taină capul Sfântului proroc al pustiului, l-a curăţat şi l-a îngropat cu cinste pe 
Muntele Măslinilor (pe vârful Eleon), aproape de locul de unde S-a înălțat lisus la 
SEE. 


Aproape trei sute de ani mai târziu, în vremea Sfântului împărat Constantin cel ma- 
re, s-a descoperit capul Sfântului loan Botezătorul şi a fost adus la Constantino- 
pol, unde generaţii de creştini au cinstit cu evlavie aceste sfinte moaște, atât de 
iubite oricărui suflet creştin. 


În vreme ce curtenii regelui Irod petreceau în nepăsare, fericita Ioana, ascultase cu 
atenție cuvintele Botezătorului loan, care îndemnau la pocăință şi care vorbeau 
despre venirea în mijlocul poporului, a Celui prezis de veacuri de prooroci. Pe loan 
l-a auzit ea vorbind despre Nazarineanul şi astfel a înflorit în ea dorința de a-L 
cunoaște pentru a primi şi ea vindecarea. De aceea, îl preţuia foarte mult pe 
proorocul deșertului, și nu mică i-a fost mâhnirea când a auzit sentinţa lui Irod. 
Însă ce putere avea o femeie la curtea celui mai tiran dintre conducătorii po- 
poarelor de atunci? Înţelegem cu câtă grijă şi iubire sfântă, s-a îngrijit sfânta ca să 
împlinească cele de trebuinţă pentru îngroparea capului Sfântului Înainte-Mergător. 


Alăturându-se celorlalte femei care urmau şi slujeau lui lisus, Maria Magdalena, 
surorile Marta şi Mania, Suzana, Salomeea - şi loana, a devenit o credincioasă uce- 
nică, încercând să netezească, la fiecare pas, calea Domnului şi a ucenicilor Săi. 
Acelaşi grup al femeilor slujitoare va deveni grupul femeilor mironosiţe, care au 
pregătit trupul Domnului pentru îngropare şi care în dimineaţa Învierii au venit la 
mormânt după datină. A fost cu siguranță o sarcină sfâşietoare pentru aceste 
uceniţe ale Domnului - şi în special pentru loana, care era obligată să-L urmeze pe 
lisus în taină, şi care adesea a fost nevoită să-şi folosească inteligenţa pentru a evita 
să fie arestată pentru credinţa ei. Totuşi ea a realizat toate sarcinile ei cu curaj şi 
demnitate. În vremea patimilor Domnului, însă, a trebuit să se poarte cu și mai 

multă atenție pentru a nu fi descoperită. Plângând în tăcere, se oprea din când în 
când, amintindu-și că Nazarineanul le vorbise despre o Impărăţie care nu va avea 
sfârșit şi asta parcă îi dădea nădejde. 


Nu mică i-a fost uimirea atunci când, ajunsă la mormânt, împreună cu celelalte 
mironosițe, au găsit piatra răsturnată. Jar ele erau: Maria Magdalena şi loana şi 
Maria lui Iacov şi celelalte împreună cu ele, care ziceau către apostoli acestea 
(Luca 24, 10). Sfântul Luca descrie uimirea şi marea bucurie pe care sfintele femei 
le-au trăit în fața mormântului gol, Sfânta Ioana fiind probabil aceea, după cum 
spuneam mai sus, care i-a descris desfășurarea evenimentelor: faptul că au pregătit 
miresmele mai dinainte, că au fost cuprinse de nedumerire atunci când n-au găsit 
trupul Domnului, că s-au înfricoșat la vederea îngerului şi au căzut cu faţa la pă- 
mânt şi că şi-au adus aminte de cuvintele Lui. 


Acum, în prima zi a Săptămânii, dimineaţa foarte devreme, ea, împreună cu 
celelalte femei, venind la mormânt cu aromatele pe care le pregătiseră, pe când 
se întrebau între ele cine le va ajuta să prăvălească piatra de la uşa mor- 
mântului, au găsit piatra răsturnată. Intrând în mormânt şi negăsind trupul 
Domnului au fost cuprinse de tulburare. Dintr-odată, iată, că doi bărbaţi în veş- 
minte strălucitoare au stat în faţa lor, iar ele, cuprinse de frică, s-au aruncat cu 
faţa la pământ. Aceia le-au întrebat: Ce căutaţi pe Cel Viu printre cei morţi? EI 
nu este aici, a înviat! Amintiţi-vă ce vă spunea în Galileea că Fiul Omului va fi 
dat în mâinile păcătoşilor şi va fi răstignit, dar a treia zi va învia. Şi ele şi-au 
adus aminte de cuvintele Lui. Apoi s-au întors de la mormânt şi au vestit toate 
acestea celor unsprezece şi tuturor celorlalți (Luca 24, 5-9). 


Primind cu bucurie mare vestea îngerului că lisus a înviat din mormânt, sfintele 
femei au plecat în grabă să-i anunţe pe ucenici despre cele întâmplate. 


După Înălţarea Domnului la cer, pe sfintele femei le găsim, conform cărții Faptele 
Apostolilor, în camera de sus, alături de apostoli, în aşteptarea venirii Mângâ- 
ietorului: Toţi aceştia într-un cuget stăruiau în rugăciune, împreună cu femeile şi cu 
Maria, mama lui lisus, şi cu frații Lui (Fapte. 1, 14). 


Sunt exegeți contemporani care cred că lunia despre care vorbește Sfântul apostol 
Pavel în Epistola către Romani ar fi chiar Sfânta loana mironosiţa, lunia, fiind 
forma latinizată a evreiescului Johanna. * : Îmbrăţişaţi pe Andronic şi pe lunia, cei 


* Ben Witherington III, "Joanna: Apostle of the Lord - or Jailbait?", Bible Review, Spring 2005, 
pp. 12-14. 

de un neam cu mine şi împreună închişi cu mine, care sunt vestiți între apostoli şi 
care înaintea mea au fost în Hristos (Rom. 16, 7). 


Acest lucru n-ar face decât să ne spună mai multe despre viața Sfintei mironosiţe 
după pogorârea Duhului Sfânt. Este posibil ca această referire să fie la ea, căci 
Pavel spune că era vestită între apostoli şi că L-a cunoscut pe Hristos înaintea lui. 


Asemenea apostolilor şi celorlalte femei mironosiţe, şi Sfânta Ioana a propovăduit 
vestea cea bună, suferind şi înfruntând foamea, setea, adeseori închisoarea, poate 
chiar pălmuiri și loviri. Tradiţia ne spune că a adormit în pace întru Domnul. 


Viaţa Sfintei loana, purtătoarea de miruri, ne vorbeşte de fapt despre bunătatea şi 
iubirea milostivă a Fiului lui Dumnezeu, care a fost iubit şi ascultat de bogaţi și 
săraci deopotrivă. EI le-a vindecat sufletele şi trupurile de boli, de amărăciune şi de 
tristeţe, picurându-le în inimi credinţa şi speranţa în Împărăţia Sa cea cerească. 
Primind cu tot sufletul învăţăturile Nazarineanului, asemenea ucenicilor, şi sfintele 
femei au găsit pacea şi bucuria în urmarea Lui. De aceea au avut puterea să renunțe 
la tot: la putere, la orgolii, la avere şi la orice le-ar fi împiedicat să se dedice cu 
totul slujirii Lui. 


Pe scurt: Sfânta loana este un exemplu despre cum devin bogaţi sfinți. 


Sursa: 
http://manastireapantocrator.blogspot.com/2013/06/viata-sfintei-mironosite-ioana.html 

Sfânta loana mironosiţa - drumul spre sfinţenie 


Făcând parte din grupul femeilor care L-au urmat pe Mântuitorul, Sfânta loana este 
cea care ar fi recuperat capul Sfântului loan Botezătorul, după ce a fost tăiat şi 
aruncat, la porunca lui Irod. 


Soție a lui Huza, iconom al lui Irod Antipa, Sfânta loana îi ajuta pe ucenicii 
Domnului, potrivit Evangheliei, împreună cu celelalte femei. 


Mergând și la mormântul Domnului pentru a-l unge trupul cu miresme, miro- 
nosiţele s-au cutremurat văzând mormântul gol, iar atunci a apărut îngerul, ves- 
tindu-le Învierea Domnului. Sfânta mironosiţă Ioana a fost, aşadar, printre primele 
femei care au propovăduit Învierea. 

Sfânta loana mironosiţa 


Traducere și adaptare: Anca-Elena Văraru 
Sursa: http://pravmir.ru 


Ioana. O mironosiță atât de puţin cunoscută! De ea se amintește mult mai puțin de- 
cât de Maria Magdalena sau de mama fiilor lui Zevedeu, care îşi roagă fiii să „stea 
de-a dreapta şi de-a stânga” lui Hristos pe Drumul Crucii... Despre această 
mironosiţă povesteşte numai evanghelistul Luca, amintind-o de două ori (Luca 8,3; 
24,10). Ceilalți evangheliști nu amintesc de nici o femeie pe nume Ioana. loana 
care înseamnă a aduce mulţumire lui Dumnezeu sau Domnul s-a milostivit... 


În Ortodoxie, numele ei este asociat cu prejudecata și dezonoarea. Mulţi se în- 
treabă dacă numele acesta este ortodox! Alţii îl asociază cu necazurile femeii, pe 
motiv că prenumele de bărbaţi nu se dau decât monahiilor. Auzind că este numele 
unei mironosiţe, dau din cap neîncrezător şi îşi leagă eșarfa mai strâns... 


Mironosiţa loana - a fost o femeie din înalta societate. Ea nu a avut de-a face cu 
cerșetorii şi săracii care Îi urmau lui lisus Hristos, cu femeile părăsite de bărbaţi 
care erau forţate să se prostitueze. Ea a fost pe deplin respectată - şansa ei a fost să 
se căsătorească cu Huza, un curtean al împăratului Irod. Ea a fost „damă de curte” 
aşa cum am numi-o în secolul al XIX-lea. Avea de toate - hrană, îmbrăcăminte, 
casă îndestulată, unicul fiu creştea... avea prieteni, tovărăşii bune și desigur se 
ruga - ce putea să vrea mai mult de atât? 

Însă necazul a ajuns în casa acesteia. Fiul său s-a îmbolnăvit de febră, iar în Asia 
Mică aceasta era necruțătoare. Copilul era deja pe moarte când tatăl său a alergat în 
disperare la Mântuitorul care trecea prin apropiere - toate celalalte mijloace fuse- 
seră încercate de medicii de la curte. Probabil că Huza nu ştia faptul că Înainte- 
mergătorul - rudă şi prieten apropiat al lui lisus din Nazaret şi de aceea nu 
înţelegea de ce acest profet călător şi sărac nu voia să meargă la palat - fapt ce ar fi 
putut fi o onoare pentru EI! lisus nu merge în palatul unde a fost ucis Înainte- 
mergătorul Său... 


„Vino, până nu va muri fiul meu!” - striga, rugându-se Huza, văzând că lisus nu se 
grăbeşte şi, mai mult de atât, ca şi cum l-ar mustra, îi vorbeşte bogatului - „Nu veţi 
crede dacă nu veţi vedea semne și minuni” (In. 4, 48). Și Mântuitorul fiind mai 
presus de orice fire şi orice răutate omenească, vindecă pe fiul lui Huza, fiul 
omului aceluia sătul şi rușinat de lume - lumea care de dragul plăcerii a luat viaţa 
singurului Său prieten apropiat... EI, Bunul lisus din Nazaret. El care este Atot- 
milostiv... 


Huza a mers acasă tulburat şi îngrijorat, simțindu-se rușinat şi neînțelegând de ce, 
iar slugile deja trimise să vegheze lângă patul copilului mort al Ioanei, i-au adus 
acestuia vestea îmbucurătoare - „Fiul tău este sănătos!” 


După aceea li s-a făcut cunoscut lui Huza și loanei de la Cine au primit ajutorul. 
Desigur vestea s-a răspândit şi celor din jurul lor, însă a ajuns şi la urechile lui 
Irod. Se ştie că soţia lui Huza, Ioana, îl asculta adesea pe Sfântul loan Botezătorul 
şi este posibil ca ea să fi păstrat în taină capul său, care nu a fost dat ucenicilor 
pentru înmormântare. 


Atunci peste casa lui Huza s-a abătut din nou necazul. Irod s-a mâniat degrabă. 


Ce s-ar fi putut întâmpla? Înfricoșat, Huza s-a grăbit să se despartă de soţia lui şi a 
dat-o afară din casă - poate ca să nu atragă mânia împăratului iudeu? Despărțirea 
unui bărbat iudeu de soția sa în acea vreme era simplă, iar motivul putea fi oricare, 
de la cel mai neînsemnat lucru - de exemplu dacă a pus prea multă sare în supă. lar 
femeia dacă avea un statut social înalt, îl pierdea de îndată. Bine, dar acest lucru se 
întâmpla dacă părinții ei mai trăiau. Şi dacă nu? 


Oare Huza a izgonit-o pe loana deoarece avea în faţa ochilor exemplul regelui Irod, 
despre cum poţi să te căsătoreşti cu o femeie tânără şi frumoasă după ce îţi 
izgonești soția nesuferită? Sau a plecat singură ca să nu aducă necazuri în casă, a 
plecat la părinţii săi care aveau cel puţin un mijloc de trai? 

A rămas necunoscut faptul că ea a ajuns printre mulțimea de oameni simpli, săr- 
mani, chiar cerșetori cu un trecut discutabil, printre femei care au urmat lui Hristos. 
Ea a ajuns la Hristos pentru că EI era tot ce-i mai rămăsese, EI - Învățătorul cel 
Blând care i-a înviat fiul. 


Ea Îi era recunoscătoare Acestuia, iar dacă au alungat-o de acasă şi i-au luat fiul 
vindecat, la cine să meargă dacă nu la Vindecătorul său? Deja nu se mai ruga 
pentru ceva anume, ci simplu asculta și lua aminte la acest nou care s-a născut în 
sufletul ei. Fosta damă de companie, era acum săracă lipită pământului într-o lume 
nouă, într-o lume a orfanilor, a văduvelor, a femeilor abandonate și a săracilor care 
slujesc Propovăduitorului Împărăției Cerurilor tuturor celor asupriţi. 


Dacă mai înainte ea credea că bunăstarea soțului ei este un semn al bunăvoinţei 
Domnului, acum ea vedea, împreună cu suferinzii, că Dumnezeu este în Hristos. O, 
bucurie! Ea credea că a pierdut totul, că Dumnezeu s-a mâniat pe ea şi că nu va fi 
în Împărăţia Lui, fiind o femeie alungată şi divorțată. Însă Iisus Hristos a spus că 
Dumnezeu și Împărăţia Lui nu strălucesc în palate luxoase și în sălile împărătești. 


Acum se afla într-un mediu străin, însă nu a fost primită cu reavoință, ci zicându-i- 
se: „iată, acum şi tu, fostă bogătaşă, ești în rândul nostru! Află că a noastră este 
pâinea săracului şi patul nostru pietrele, iar în loc de pernă, tot o piatră!” Au 
împărțit pâinea cu ea şi I-au zis: „nu plânge și nu te teme!” 


Și după aceea loana a dat tot ceea ce avea de preţ asupra ei, puţina agoniseală pe 
care o păstra pentru zile negre, ca să „slujească lui lisus”, ca să hrănească cu pește 
şi pâine aceşti sărmani și femeile flămânde care au urmat Lui. A dăruit tot şi, 
astfel, s-a amestecat complet în mulțimea acestor femei - într-atât încât nici unul 
dintre evangheliști în afară de Luca nu a văzut sărmana femeie, dintre acelea cu o 
viaţă grea, care se bucura în bucuria lui lisus Hristos. Chiar dacă ea nu era educată 
şi ambițioasă, a strigat din mulțime: „Binecuvântat este pântecele care 'Te-a purtat! 
Cât de fericită este Maica Ta, Învăţătorule, căci grăieşti în Duhul Domnului!” Iar 
ea nu mai avea nici familie, nici fiu... 


Mântuitorul i-a răspuns acesteia, ştiindu-i adâncul inimii şi adâncimea durerii - aşa 
cum ştia El adâncul inimii şi durerii tuturor celor care au venit la EI şi care vin: 
Fericirea te-a şi atins, ȘI te atinge, fiică a lui Avraam, ca să vii la Marea Durere a 
Fiului Mariei, Celui Răstignit. Şi de aceea - bucuria unică, diferită, bucuria Jertfei 
pe Cruce, cu lacrimi în ochi, bucuria Iubirii lui Dumnezeu coboară. Dumnezeu s-a 
milostivit, s-a îndurat Domnul, căci „nu se îndură să vadă cum se chinuie omul”, El 
a venit să le separe, nu te întrista femele şi lasă toate. 

„Binecuvântaţi sunt toţi cei care ascultă Cuvântul lui Dumnezeu și îl păzesc pe EI” 
(Luca 1, 27-28). 


Maria, Maica Domnului lisus Hristos a găsit pentru ea căldura inimii sale de ma- 
mă, ea, fiica căzută în primejdie, şi a plâns împreună cu ea fiul părăsit şi s-a bucu- 


rat că fiul ei a fost vindecat şi din nou a plâns că Ioana nu îl mai poate vedea. 


Tot aşa, curând, ele II vor plânge împreună şi pe Fiul Mariei. 

cel despre care loan Botezătorul a vorbit în cuvântările lui. Îl convinge pe Huza să 
îl cheme în ajutor. Mântuitorul nu merge la căpătâiul copilului, dar îi răspunde: 
„Du-te fiul tău trăieşte.” (loan 4: 50). Şi aşa s-a şi întâmplat. 


Probabil şi Irod a aflat despre vindecarea fiului Ioanei, iar asta l-a supărat foarte 
tare. La presiunile lui, Huza o izgonește din casa sa, iar ea ajunge să trăiască mo- 
dest. Dar nu uită de binefăcătorul fiului său. Îl caută pe Iisus şi se alătură celorlalte 
femei mironosiţe care îi slujeau Domnului şi apostolilor săi. Din banii pe care i-a 
avut a îngrijit văduve, sărmani, orfani şi bolnavi. A renunțat la toată slava curții 
regelui Irod pentru a-L urma pe cel care i-a vindecat fiul, cel care îi vorbea pe înţe- 
lesul inimii ei. 


Ioana a rămas alături de Mântuitorul nostru până la sfârşit, iar printre femeile care 
au mers la mormânt în dimineaţa Învierii, a fost şi ea. Este pomenită de evan- 
ghelistul Luca de două ori în capitolul 8 al Evangheliei, versetul 3 şi capitolul 24, 
versetul 10. 


Tradiţia ne spune că Sfânta mironosiță loana a adormit în pace întru Domnul. 


loana înseamnă a aduce mulţumire lui Dumnezeu sau Domnul s-a milostivit,iar 
Sfânta este ocrotitoarea femeilor creştine. 


Sfânta Ioana mironosița este sărbătorită în calendarul creştin în data de 27 iunie şi 
în Duminica femeilor mironosiţe. 

Cătălin Acasandrei: Sfânta Ioana - dama de curte care a îngropat capul 
Sfântului loan Botezătorul 


Deşi face parte din grupul femeilor evlavioase care l-au urmat pe Hristos, alături de 
apostoli, şi care au descoperit gol mormântul Mântuitorului, Sfânta mironosiţă 
loana ne este mai puţin cunoscută. Despre ea nu se ştiu atât de multe informații, 
spre deosebire de Sfânta Maria Magdalena, prima femeie vindecată de lisus Hri- 
stos sau de Salomeea, mama fiilor lui Zevedeu. 


Sfântul Luca este singurul evanghelist care vorbeşte despre mironosiţa Ioana, mai 
întâi în capitolul al VIII-lea, apoi în contextul întâlnirii cu cei Il apostoli şi a 
mărturisirii lor, după ce au găsit piatra răsturnată de pe mormânt: „Și erau cu EI 
cei doisprezece şi unele femei care fuseseră vindecate de duhuri rele şi de boli: 
Maria, numită Magdalena, din care ieşiseră şapte demoni, şi Ioana, femeia lui 
Huza - un dregător al lui Irod - şi Suzana şi multe altele care-l slujeau din 
avutul lor”. (Lc. 8, 1-3) 


„Și întorcându-se de la mormânt, au vestit toate acestea celor unsprezece şi 
tuturor celorlalți. lar ele erau: Maria Magdalena, şi loana şi Maria lui lacov şi 
celelalte împreună cu ele, care ziceau către apostoli acestea”. (Lc. 24, 9-10) 

Pe lângă detaliile din Sfânta Scriptură, Sfântul Nicolae Velimirovici, notează câ- 
teva date pe care tradiția le-a păstrat despre viaţa Sfintei Ioana, în „Proloagele de la 
Ohrida”. Astfel, aflăm că, atunci când Sfântului loan i s-a tăiat capul în închisoare, 
lrodiada a poruncit ca să nu-i fie îngropat capul împreună cu trupul, crezând că 
prorocul ar putea învia. De aceea, ea i-a luat capul şi l-a îngropat adânc într-un loc 
ascuns şi necurat din curtea palatului. Irod nu a dat ucenicilor decât trupul sfân- 
tului, care a fost îngropat în Sevastia. 


Dar ea avea o damă de curte, pe loana, care era soţia demnitarului Huza de la 
curtea lui Irod. loana nu a putut tolera să vadă capul Omului lui Dumnezeu zăcând 
în necurăţie şi, de aceea, l-a dezgropat în secret şi l-a dus la Ierusalim, îngropându-l 
în Muntele Măslinilor, într-un vas din lut. Capul Sfântului loan, acest „înger” în 
trup, despre care vorbise prorocul Maleahi, a fost găsit mai târziu, în timpul 
domniei Sfântului Constantin cel mare. 


Având în vedere faptul că, spre deosebire de ceilalți evangheliști, Sfântul Luca face 
referire la Irod de treisprezece ori în Evanghelia sa, ne face să presupunem că el a 
avut o sursă distinctă față de ceilalți trei, care să-i fi furnizat informaţiile, iar 
aceasta ar putea fi chiar Sfânta Ioana - martor al tuturor evenimentelor petrecute în 
incinta palatului lui Irod. 


Această ipoteză poate fi susținută şi de inscripţia „Johanna, nepoata lui Teofil”, 
descoperită într-un osuar din Israel, dacă punem acest detaliu în legătură cu 
destinatarul Evangheliei şi a Faptelor Apostolilor este un oarecare Teofil, patrician 
roman, trecut de curand la creştinism (Luca 1, 1-4) şi căruia Sfântul Luca i se 

adresează cu „prea alesule” (cu acest titlu erau numiți pe atunci senatorii şi cava- 
lerii). 


Dincolo de toate aceste informaţii, cert este faptul că Sfânta mironosiţă loana ră- 
mâne un model de curaj, credință şi jertfelnicie, icoană a tuturor femeilor evla- 
vioase din Biserica lui Hristos. Sfânta Ioana este exemplul perfect al omului bogat 
care poate deveni sfânt prin renunțarea la averi și putere și prin închinarea întregii 
vieți lui Hristos. 


Biserica ne cheamă să urmăm și noi pilda mironosiţelor, care au primit de la îngeri 
vestea Invierii Domnului nostru lisus Hristos, şi să cinstim cu toții acest act de 
curaj al lor prin cuvânt şi faptă şi să mărturisim lumii întregi despre Viaţa de după 
moarte. 

Nicolae Pintilie - loana, sfânta care l-a urmat pe Hristos 


Pus de cele mai multe ori în legătură cu numele Sfântului loan Botezătorul sau cu 
cel al Sfântului loan Teologul sau evanghelistul, „loana” este un nume destul de 
cunoscut și de utilizat în rândul fiicelor, mamelor şi bunicilor noastre. 


Dacă majoritatea celor binecuvântate cu purtarea acestui nume se aniversează în 
ziua de pomenire a celor doi mari sfinți ai Bisericii, despre pomenirea Sfintei loana 
mironosița, acestea cunosc prea puţine. 


Dincolo de relația personală cu Sfântul loan Botezătorul, relație ce se manifestă în 
rugăciune, evlavie şi mijlocire, este, totuşi, o datorie morală ca cele ce poartă 
numele Ioana să ştie că Sfânta Biserică prăznuieşte în ziua de 27 iunie pe Sfânta 
mironosiţă Ioana. 


Aceasta a avut o viaţă închinată aproapelui. O viaţă trăită în smerenie. Poate, din 
acest motiv, sinaxarul este destul de sărac. Sărac în informaţii, căci viaţa sfintei a 
fost plină de bunătate, smerenie şi bucurie a învierii Mântuitorului lisus Hristos. 
De altfel, acesta este principala coordonată a vieții Sfintei loana - martor al 
Invierii. 


Dacă apostolii, bărbaţi în toată puterea cuvântului, au stat ascunși „de frica 
iudeilor”, după răstignirea şi punerea în mormânt a Mântuitorului lisus Hristos, 
femeile au fost singurele curajoase. Femeile mironosiţe au înfruntat teama morții: 
Maria Magdalena, Maria, mama lui Iosif, Maria lui Cleopa, loana, soţia lui Huza, 

Salomeea şi Suzana. Nu le găsim pe toate în același loc în Evanghelii. Cu 
siguranţă, femeile mironosiţe au fost mai multe, dar istoria sfântă le-a reținut doar 
pe acestea. 


Mironosiţele sunt acele femei credincioase, care au văzut răstignirea Mân- 
tuitorului şi au plâns pentru suferințele Lui. De aceea, cu multă duioşie, dis de 
dimineaţă, în ziua cea dintâi a săptămânii, Duminică, au mers la mormântul lui 
Hristos, ca să împlinească ceea ce au început să facă Iosif din Arimateea şi Nico- 
dim. Au vrut, cu lacrimi în ochi, să ungă cu aloe şi cu smirnă trupul Mântuitorului, 
care se afla pus în mormântul din grădina Ghetsimani - dar, au găsit bucuria cea 
mare a Învierii. Momentul le-a schimbat definitiv viaţa, pentru că din acea 
dimineaţa, acele femei pe care le numim noi mironosiţe au devenit apostoli şi 
martori ai adevărului Învierii Mântuitorului Iisus Hristos. 


Așa cum spuneam, nu există foarte multe detalii din viaţa Sfintei loana. Ştim însă, 
din paginile Sfintei Scripturi, că loana era soţia lui Huza, un funcționar la curtea 
regelui Irod Antipa. 


Sfântul evanghelist Luca o aminteşte pe Ioana în capitolul al III-lea al evangheliei 
sale, ca fiind una dintre femeile care Il urmaseră pe Hristos din Galileea şi care i-a 
ajutat pe ucenicii Domnului în timpul propovăduirii pă-mântești. 


Conform tradiţiei statornicite în părțile Damascului, Sfânta loana a fost cea care a 
recuperat capul Sfântului loan Botezătorul, după ce Irod a dat ordin să-i fie tăiat. 
Există posibilitatea să fie aşa, cunoscut fiind faptul că mulți dintre ucenicii 
Sfântului loan Botezătorul au devenit apropiaţi ai lui lisus Hristos. 


Dincolo de această informație păstrată din tradiție, Sfânta loana rămâne în con- 
ştiinţa liturgică a Bisericii drept martor al Învierii Mântuitorului Iisus Hristos. Un 
model de credinţă jertfelnică, de mărturisire curajoasă şi de cinstire statornică a lui 
Hristos. Un exemplu pentru mamele creştine şi femeile evla-vioase. Un mesaj 
peste veacuri: să fie tari în credinţă şi să-şi închine viaţa lui Hristos Cel răstignit şi 
înviat, atât în Familie, cât şi în Biserică. 

Orthodoxwiki - loana mironosiţa 


Sfintele Femei mironosițe 


Sfânta mironosiță loana, soţia lui Huza, iconom (intendent) al regelui Irod Antipa 
este amintită în Luca 8, 3 ca fiind una dintre femeile care Îl urmaseră pe Hristos 
din Galileea şi care îi ajutau pe ucenicii Domnului, împreună cu Suzana, Maria 
Magdalena, Maria lui Cleopa şi altele. 


În Luca 23, 55 - 24, || ni se relatează cum aceste femei s-au dus la mormânt ca să 
termine ungerea cu miresme a trupului lui lisus, începută în grabă de Iosif şi Nico- 
dim. Când au ajuns la mormânt, au rămas uluite văzând că mormântul era gol, în el 
nemairămănând decât giulgiurile. Un înger le apare atunci, vestindu-le Învierea 
Domnului. Ele au crezut și au devenit astfel primele propovăduitoare ale Învierii 
lui Hristos. 


Biserica o prăznuieşte pe 27 iunie, precum şi în Duminica mironosiţelor. 


Imnografie 

Condac (glasul al 4-lea) *: Când ai grăit mironosiţelor femei cu bucurie, întristarea 
Evei, maica noastră dintâi ai sfârşit prin Invierea Ta, poruncindu-le ucenicilor tăi 
să vestească că Mântuitorul a înviat din mormânt. 


* Notă: Condacul este tradus din limba engleză. 

Sfânta mironosiţă Ioana - info: 


Dumnezeu te lubeşte - Sfanta Ioana - Dama de curte care a ingropat capul Sfan- 
tului loan Botezatorul: 


https://www.youtube.com/watch?v=MEhUCOM7ZaQ 


2 5 e 


Oastea Domnului Cluj-Napoca - Sf. mironosiță Ioana, marturisitoarea lui Hristos. 
Pr. Marius Bolbos: 
https://www.youtube.com/watch?v=igbxMeVaX7ce 

Sf. Mironosiță 


Cana 


(27 iunie, Duminica a 3-a după Paști) 


- conform tradiţiei, ea a fost cea care a recuperat capul 
ului loan Botezătorul după ce Irod a dat ordin 
„să-i fie tăiat şi aruncat; 
- este amintită în Evanghelie (Luca 8:3) ca fiind una 
dintre femeile care Îl urmaseră pe Hristos din Galileea şi 


, careîli ajutau pe ucenicii Domnului, împreună cu 


LE A Suzana, Maria Magdalena şi alte femei. 

